**LIETUVOS RESPUBLIKOS SVEIKATOS APSAUGOS MINISTRAS**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL LIETUVOS RESPUBLIKOS SVEIKATOS APSAUGOS MINISTRO, VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO  
 2021 M. BIRŽELIO 30 D. SPRENDIMO NR. V-1552 „DĖL PRADINIO, PAGRINDINIO IR VIDURINIO UGDYMO ORGANIZAVIMO BŪTINŲ SĄLYGŲ“ PAKEITIMO**

2021 m. d. Nr. V-

Vilnius

P a k e i č i u Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. birželio 30 d. sprendimą Nr. V-1552 „Dėl pradinio, pagrindinio ir vidurinio ugdymo organizavimo būtinų sąlygų“ ir 1.2.1 papunktį išdėstau taip:

„1.2.1. jei nėra galimybės užtikrinti kiekvienos konkrečios grupės, klasės mokinių atskyrimo, gali būti atskiriamos kelios grupės, klasės (toliau – srautas) laikantis šių principų:

1.2.1.1. srautą turi sudaryti kuo mažiau skirtingų grupių, klasių;

1.2.1.2. pradinio ugdymo programoje didžiausias atskiriamas srautas gali būti sudaromas iš ne daugiau kaip 100 tik tos pačios klasių grupės (pvz., 1-ų klasių, 3-ų klasių ir t.t.) mokinių, o esant mažiau nei 100 tos pačios klasių grupės mokinių skaičiui, tik tos pačios programos skirtingų klasių (pvz. 1–2 klasių, 2–3 klasių ir t.t.);

1.2.1.3. pagrindinio ir vidurinio ugdymo programoje sprendimą dėl didžiausio atskiriamo srauto, suderinęs su mokyklos taryba, priima švietimo įstaigos vadovas; apie priimtą sprendimą informuoja savininko teises ir pareigas įgyvendinančią instituciją (valstybinės mokyklos – biudžetinės įstaigos), savivaldybės vykdomąją instituciją ar jos įgaliotą asmenį (savivaldybės mokyklos – biudžetinės įstaigos), dalyvių susirinkimą (savininką) (valstybinės, savivaldybės mokyklos – viešosios įstaigos ir nevalstybinės mokyklos);“.

Sveikatos apsaugos ministras, valstybės lygio

ekstremaliosios situacijos valstybės operacijų vadovas Arūnas Dulkys